སྒ་ལེན་སྟེང་གི་དགོན་ཁང་འདི་སྔོན་ཆད་དགོན་པ་ཆེན་པོ་ཞིག་གི་ཆ་ཤས་ཤིག་ཡིན་མོད།འོན་ཀྱང་།དགོན་པའི་རྣམ་པ་མང་ཆེ་བ་རིག་གནས་གསར་བརྗེའི་སྐབས་སུ་རྩ་གཏོར་བྱས་པ་རེད།སྟབས་ལེགས་པ་ཞིག་ལ།མགོན་ཁང་སྐབས་དེར་འབྲུ་མཛོད་དུ་བསྒྱུར་བས་གནོན་འཚེ་ཆེན་པོ་མ་ཐེབས།དེ་ལྟ་ནའང་།ལོ་ངོ་མང་བོའི་རིང་ལ་བདག་སྐྱོང་མ་བྱས་པ་དང་ལྷ་ཁང་འདི་དུས་ཀྱི་འགྲོས་དང་བསྟུན་ནས་རྙིང་བར་གྱུར་བ་སོགས་ཀྱི་དབང་གིས།སྤྱིར་མགོན་ཁང་སྤྱིའི་བཀོད་པ་དང་།ཁྱད་པར་དུ་མགོན་ཁང་ནང་གི་གྱང་ཐང་ལ་ཆག་འཇིག་འབྱུང་གི་ཡོད།དེ་བས་སྤྱི་ལོ་༢༠༠༧ལོར།ཨེ་ཤ་ཡའི་རྒྱལ་སྤྱིའི་མཛའ་འབྲེལ་མཐུན་ཚོགས་ཀྱིས་ཀུན་ཕན་ཐེབས་རྩ་ཚོགས་པ་ལ་སྒ་ལེན་སྟེང་མགོན་ཁང་གི་གྱང་ཐང་ཉམས་གསོའི་ལས་གཞིར་རོགས་སྐྱོར་གྱི་སྙན་ཞུ་ཕུལ་བ་རེད།ཀུན་ཕན་ཐེབས་རྩ་ཚོགས་པའི་རྒྱབ་སྐྱོར་འོག་ཏུ།ཇིའུ་ལི་ཡ་སེར་ཝི་དང་ས་ར་སིའོ་ཤི་ཡ།ཨེ་མུལ་མར་ཁོ་ནིས་བཅས་ཉམས་གསོ་པ་གསུམ་གནས་ཡུལ་དུ་བཏང་སྟེ་ཉམས་སྐྱོན་གྱི་ཚབས་ཆེ་ཚད་ལ་ཞིབ་འཇུག་བྱས་རྗེས།ཉམས་གསོའི་ལས་ཀའི་མགོ་བརྩམས།